laion/Wikipedia-Exotic huggingface dataset:
ערי טרף

ערי טרף (באנגלית: Mortal Engines; בתרגום מילולי: "מנועים קטלניים") הוא סרט הרפתקאות פוסט-אפוקליפטי בבימויו של כריסטיאן ריברס על פי תסריט שנכתב על ידי פראן וולש, פיליפה בויינס ופיטר ג'קסון. מבוסס על רומן באותו השם מאת פיליפ ריב. זו קופרודוקציה אמריקאית-ניו זילנדית, המתרחשת בעולם פוסט-אפוקליפטי סטימפאנק שבו כל הערים נעות על גלגלים ממונעים וטורפות אחת את השנייה. בסרט מככבים הוגו ויבינג, הרה הילמר, רוברט שיהאן, ג'יהאי, רונן ראפטרי, ליילה ג'ורג', פטריק מלאהייד וסטיבן לאנג. הסרט יצא לאקרנים בניו זילנד ובישראל ב-6 בדצמבר 2018 ובארצות הברית ב-14 בדצמבר 2018. טום הוא תושב לונדון בן עשרים שרק פעם אחת חי מחוץ לעיר המגורים שלו ורגליו לא נגעו מעולם בדשא, בוץ או קרקע. הטעימה הראשונה שלו מהעולם החיצוני מגיעה די במפתיע: הוא נקלע בדרכה של הסתר שו רעולת הפנים שניסתה להרוג את תדאוס ולנטיין, איש חזק שהיא מאשימה ברצח אימה. יחד, הסתר וטום נזרקים לבסוף מעיר המגורים שלהם כאשר כעת עליהם לדאוג לעצמם. הרה הילמר - הסתר שו רוברט שיהאן - טום נטסוורת'י הוגו וויבינג - תדאוס ולנטיין קארן פיסטוריוס - פנדורה שו ג'יהאיי - אנה פאנג רונאן רפטרי - בוויס פוד ליילה ג'ורג' - קת'רין ולנטיין פטריק מלאהידה - מגנוס קרום סטיבן לאנג - שרייק רגה ז'אן פייג' - קפטן חורה יוסון אן - מייג'ור צ'ן אנדרו ליס - הרברט מליפנט אתר האינטרנט הרשמי של ערי טרף ערי טרף, ברשת החברתית פייסבוק ערי טרף, ברשת החברתית אקס (טוויטר) ערי טרף, ברשת החברתית אינסטגרם ערי טרף, ברשת החברתית VK "ערי טרף", במסד הנתונים הקולנועיים IMDb (באנגלית) "ערי טרף", באתר נטפליקס "ערי טרף", באתר AllMovie (באנגלית) "ערי טרף", באתר Rotten Tomatoes (באנגלית) "ערי טרף", באתר Box Office Mojo (באנגלית) "ערי טרף", באתר Metacritic (באנגלית) "ערי טרף", במסד הנתונים הקולנועיים KinoPoisk (ברוסית) זוהר צלח, הכי רחוק מ"שר הטבעות: "ערי טרף" הוא אכזבה עצומה, באתר ערוץ עשר, 6 בדצמבר 2018 (במקור, מאתר "nana10") נתנאל שלומוביץ, "ערי טרף": בן טיפוחיו של פיטר ג'קסון יצר עולם מרהיב וריק מתוכן, באתר הארץ, 9 בדצמבר 2018 ארז דבורה, ביקורת קולנוע - "ערי טרף": גם פיטר ג'קסון לא יציל את הסרט הזה, באתר ynet, 10 בדצמבר 2018 "'Mortal Engines' is in UK cinemas December 8th". אורכב מ-המקור ב-2018-10-09. נבדק ב-8 באוקטובר 2018. {{cite web}}: (עזרה) Yee, Lawrence (24 בנובמבר 2016). "Peter Jackson's 'Mortal Engines' to Open in December 2018". Variety. ארכיון מ-2016-11-26. נבדק ב-26 בנובמבר 2016. {{cite news}}: (עזרה) "Mortal Engines". נבדק ב-2018-10-20. "First photos and trailer: It's city-eat-city in Peter Jackson's 'Mortal Engines'". ארכיון מ-2018-06-04. נבדק ב-2018-06-04.
גשר פוניאטובסקי

גשר פוניאטובסקי (בפולנית: Most Poniatowskiego) הוא גשר היסטורי מפורסם בוורשה שבפולין. הגשר נבנה בין 1904 ל-1914, נפגע בכל אחת ממלחמות העולם, ונבנה מחדש אחריהן. הגשר עובר מעל נהר הויסלה ומחבר בין רובע פראגה ופובישלה. הגשר הוא גשר דרכים המתחבר לשדרות ירוזולימסקייה. גשר פלדה באורך 506 מטרים המורכב משמונה חלקים תוכנן על ידי שטפן שילר. הקמתו החלה ב-1904 ובוצעה על ידי חברת קונסטנטי רודצקי (K. Rudzki i S-ka) בפיקוחם של המהנדסים מייצ'סלב מרשבסקי וואצלב פשקובסקי. מהנדס נוסף שעבד על הגשר היה קז'ימייז' אודקובסקי, שעבר מאוחר יותר לניהול חברת התחמושת לוצניק. הגשר נתפס כרברבני בעיני המתנגדים להקמתו, בהם ראש עיריית ורשה והסופר בולסלאב פרוס. הגשר נפתח ב-6 בינואר 1914 על ידי המושל הכללי הרוסי גאורגי סקלון כגשר השלישי של ורשה, ובהתאם לכך זכה לכינוי העממי "הגשר השלישי" (trzeci most) אף ששמו הרשמי היה "הגשר של מנהיגנו הדגול, הצר ניקולאי השני". לאחר שפולין זכתה לעצמאות מחודשת ב-1918 שונה שמו של הגשר על שמו של הנסיך יוזף פוניאטובסקי וזכה לכינוי Poniatoszczak. הגשר ספג פגיעות קשות במהלך מלחמות העולם. במהלך מלחמת העולם הראשונה, ב-1915, הצבא הרוסי הנסוג פוצץ ארבעה חלקים מהגשר על מנת להאט את התקדמות הכוחות הגרמניים. הגשר הוקם מחדש במהירות על ידי הגרמנים, אך נפגע בתאונה זמן קצר אחר כך. לאחר המלחמה נבנה הגשר מחדש על ידי הממשלה הפולנית במשך חמש שנים, בין 1921 ל-1926. במהלך הפיכת מאי שימש הגשר כמקום מפגש בין נשיא פולין סטניסלאב ויצ'כובסקי ומנהיג המהפכה מרשל פולין יוזף פילסודסקי. במהלך מלחמת העולם השנייה הושמד הגשר על ידי הגרמנים במהלך מרד ורשה ב-13 בספטמבר 1944. הפעם נהרס הגשר באופן משמעותי, וכל חלקיו התמוטטו, כשרק החלקים התחתונים שרדו. התוכניות הראשונות לאחר המלחמה של הממשלה הפולנית הקומוניסטית החדשה היו של הקמת מבנה זמני מעץ על החלקים ששרדו, אך העבודה הנמהרת גרמה לגשר להתמוטט. הגשר הוקם מחדש ונחנך ב-22 ביולי 1946 על ידי בולסלאב ביירוט. הגשר החדש שהוקם איבד חלק מהפאר שהיה לגשר בצורתו שלפני המלחמה, ובשל התקציב המוגבל לא שוחזרו מאפייני נאו-רנסאנס דקורטיביים, כדוגמת מעקות עשויים ביד וספסלי אבן. בזמן שפל נמוך ניתן לצפות בחלק מהשרידים בצורתו המוקדמת של הגשר לפני המלחמה. בין השנים 1963 ל-1966 הורחב הגשר, ומסלול החשמלית הופרד מהכביש, והגשר חובר לכביש המהיר Wisłostrada בגדה השמאלית של הוויסלה. בשנים 1985–1990 נעשו הרחבה ושיפוץ נוסף, והכביש בגדה הימנית (פראגה) הורחב והוקם גשר זמני נוסף (גשר סירנה; שהוחלף בשנת 2000 על ידי גשר שוויינטוקז'יסקי). ב-2004 החל פרויקט שיקום של הגשר. ב-2005 הוקמו מגדלים קטנים, וארבעת חלקיו של הגשר נבנו מחדש. ב-2007 מסלול החשמלית שופץ. מדיה וקבצים בנושא גשר פוניאטובסקי בוויקישיתוף
יחסי אנטיגואה וברבודה – סין

יחסי אנטיגואה וברבודה–סין הם היחסים הדיפלומטיים הרשמיים שבין אנטיגואה וברבודה לבין הרפובליקה העממית של סין. היחסים בין הרפובליקה העממית של סין לבין אנטיגואה וברבודה כוננו ב-1 בינואר 1983, פחות משנתיים לאחר עצמאותה של המדינה הקריבית. המהלך נעשה בעת תקופת שלטונם של שליט הרפובליקה העממית של סין בפועל דנג שיאופינג וראש ממשלת אנטיגואה וברבודה ורה בירד. היחסים בין שתי המדינות היו מאז יציבים מאוד, סין תמכה בהצטרפותה של אנטיגואה וברבודה לארגון האומות המאוחדות. בין שתי המדינות מתקיים סחר תקין ששוויו הכולל הוא 5 מיליון דולרים אמריקאים לשנה. ביוני 2013, במהלך ביקורו של נשיא סין שי ג'ינפינג בטרינידד וטובגו, הוא נפגש לפגישה בילטרלית עם ראש ממשלת אנטיגואה וברבודה בולדווין ספנסר. גם מצד אנטיגואה וברבודה נעשו ביקורים רמי דרג כאשר משלחת של פרלמנטרים מאנטיגואה וברבודה התארחה ברפובליקה העממית של סין במסגרת ועידה. סין מימנה הקמת טרמינל שלם בנמל התעופה הבין לאומי ורה ס. בירד שמשרת כנמל התעופה הראשי של אנטיגואה וברבודה. אנטיגואה וברבודה אינה מיוצגת ברפובליקה העממית של סין בשום דרג, הן בדרג השגרירות והן בדרג הקונסולרי. הרפובליקה העממית של סין מיוצגת באנטיגואה וברבודה בדרג השגרירות באמצעות שגרירות רשמית שהיא מחזיקה בסנט ג'ונס, בירת המדינה. Antigua And Barabuda China and Antigua & Barbuda EMBASSY OF CHINA IN ST. JOHN'S, ANTIGUA AND BARBUDA
איגור קונובאלוב

איגור אולגוביץ' קונובאלוב (ברוסית: Игорь Олегович Коновалов; יליד 8 ביולי 1996) הוא כדורגלן רוסי, קשר במועדון רובין קאזאן. איגור הוא בוגר האקדמיה לכדורגל של ספרטק מוסקבה. בשנת 2013 שיחק במדי הקבוצה הבוגרת ובקיץ 2014 עבר לקובאן קרסנודאר. בעונת 2014/2015 הופיע ב-22 משחקים והבקיע שער אחד במדי קבוצת הנוער. הוא הופיע לראשונה במדי הקבוצה הבוגרת ב-21 ביולי 2015 כשעלה בדקה ה-87 להחליף את רומן פבליוצ'נקו במשחק נגד אופה. בפברואר 2018 חתם על חוזה עם רובין קאזאן. במאי 2017 הוזמן לסגל נבחרת רוסיה בכדורגל עד גיל 21. מדיה וקבצים בנושא איגור קונובאלוב בוויקישיתוף איגור קונובאלוב, ברשת החברתית אינסטגרם איגור קונובאלוב, ברשת החברתית VK איגור קונובאלוב, באתר Transfermarkt איגור קונובאלוב, באתר Soccerway איגור קונובאלוב, באתר WorldFootball.net איגור קונובאלוב, באתר FootballDatabase.eu פרופיל, באתר ליגת העל הרוסית בכדורגל ערך זה הוא קצרמר בנושא כדורגלנים רוסים. אתם מוזמנים לתרום לוויקיפדיה ולהרחיב אותו.
בלתי מובס (סרט, 2018)

בלתי מובס (ברוסית: Несокрушимый) הוא סרט קולנוע רוסי מסוגת הדרמה והמלחמה בבימויו של קונסטנטין מקסימובה ובכיכובם של אנדריי צ'רניצ'וב, ולדימיר יפיפאנצב, אולגה פוגודינה וסרגיי גורובצ'נקו. ב-9 בספטמבר 2018 ביום הטנקיסטים, המציין את יום חגו של חיל השריון הרוסי, התקיימה הקרנה פרטית של הסרט עבור חיילי חטיבת השריון טמאנסקאיה וחטיבת השריון קאנטמיר. ברוסיה הסרט יצא להפצה מסחרית ב-25 באוקטובר 2018. הסרט מבוסס על סיפורו האמיתי של סמיון קונובאלוב (1921—1989) מפקד חטיבת שריון סובייטי ממוצא טטרי שבמהלך מלחמת העולם השנייה השמיד במהלך קרב ב-13 ביולי 1942 16 טנקים נאצים באמצעות טנק ה-KV-1 שלו. הסרט מבוסס על סיפור אמיתי ומגולל את גבורת אנשי הצוות של טנק KV-1 בפיקודו של סמיון קונובאלוב, כאשר ב-13 ביולי 1942, השתתפו בקרב קשה שבו השמידו 16 טנקים, 2 כלי רכב משוריינים ו-8 כלי רכב ליד הכפר ניז'נמיטיאקין במחוז המשנה טראסוב שבמחוז רוסטוב. "בלתי מובס", במסד הנתונים הקולנועיים IMDb (באנגלית) "בלתי מובס", במסד הנתונים הקולנועיים KinoPoisk (ברוסית) הכנסות באתר קרן הקולנוע הרוסי Константин Коковешников (2018-09-10). "«Как будто окунулся в 1942»: ко Дню танкиста военнослужащим организовали закрытый показ ленты «Несокрушимый»". ערוץ זבזדה. נבדק ב-2018-09-13. Павел Кутаренко (2018-09-08). "Фильм о подвиге танкистов «Несокрушимый» выйдет в прокат в октябре". זבזדה. "Несокрушимый". Бюллетень кинопрокатчика. נבדק ב-2018-09-13. Анна Багрова (2018-04-17). "105-й Кинорынок. Презентация компании Fox". Бюллетень кинопрокатчика. נבדק ב-2018-09-13.
מנוע דיזל-חשמלי

מנוע דיזל-חשמלי או מנוע דיזל-חשמל הוא מנוע מורכב לכלי רכב המפעיל בשילוב מנוע חשמלי ומנוע דיזל. המנוע החשמלי משמש לסיבוב הגלגלים והפעלת כלי הרכב, בעוד שמנוע הדיזל מפעיל גנרטור המספק חשמל למנוע החשמלי. שיטת הנעה זו נחשבת ליעילה יותר מהנעת דיזל ישירה בכלי רכב גדולים כדוגמת קטרי רכבת ואוניות, משום שרק מנועים חשמליים מסוגלים לספק מומנט כוח מלא במצב עמידה, דבר הקריטי ברכבות ואוניות בשל גודלן, ואשר מנועי דיזל אינם מסוגלים לעשות. בתיאוריה, משאיות סמי-טריילר ומשאיות עפר, יכלו גם כן להשתמש בהנעה דיזל-חשמלית במקום בתמסורת ידנית, אך הדבר היה מכביד על משקל הגורר, מעבר למותר בחוק על הכביש (ואכן רק משאיות מכרות ענקיות שנוסעות רק בשטח העבודה שלהן, מונעות בהנעה דיזל-חשמלית). מנוע דיזל-חשמלי מכונה לעיתים מנוע היברידי, אם היא איננה בהקשר של קטרים וציוד נייד רכבתי וכן בספנות (במיוחד בתחום הציוד מכני הנדסי), גם בגלל השימוש במנוע בעירה פנימית ומנוע חשמלי, וגם כי במקרים שבהם נעשה שימוש מסורתי בהנעת דיזל ישירה בציוד כבד (כמו בכלי צמ"ה), הדבר עשוי אף לתת את היתרון של החיסכון בדלק המזוהה עם הנעה היברידית בנוסף למומנט כוח מלא במצב עמידה. קטרי הדיזל-חשמל הם קטרי הדיזל הנפוצים ביותר בעולם. בקטרים הללו מנוע הדיזל יוצר חשמל בעזרת גנרטור הנמצא בתוך הקטר. החשמל שנוצר בגנרטור מניע את המנועים החשמליים שבתורם מסובבים את הגלגלים. כך שלמעשה, קטר דיזל חשמלי הוא קטר חשמלי הנושא עליו את תחנת הכוח שלו. באוניות נעשה שימוש במנוע הדומה לזה של קטרי דיזל, רק ששם הגנרטור אשר מייצר את חשמל למנועים החשמליים המניעים את הספינה מופעל תכופות על ידי טורבינת גז ולא על ידי מנוע דיזל (חוץ מבספינות קטנות יותר או במעבורות). גם אוניות קיטור השתמשו בטורבינות הקיטור למטרה זו. בצוללות לא גרעיניות, מנוע דיזל מפעיל גנרטור להטענת המצברים וכן להפעלת המנועים החשמליים של הצוללת, כאשר היא מעל למים, וכאשר הצוללת נמצאת מתחת למים, המנועים החשמליים שמניעים את הצוללת מופעלים מהמצברים. צורת הנעה זו, מזכירה במקצת הנעה היברידית טורית. בשנת 2009 השיקה חברת קטרפילר את ה-CAT D7E, דחפור דיזל-חשמלי. לטענת קטרפילר מנוע הדיזל חסכוני בדלק בשל גודלו וכן העובדה שהוא עובד במהירות סיבוב קבועה ומשפר את התפוקה בכ-10%. r/Trucks - Why aren’t semi trucks diesel-electric like trains and busses? Genuine question, reddit (באנגלית אמריקאית) Caterpillar D7E Dozer: "Tractor-Hands Tractor" [Evaluation | Construction Equipment], www.constructionequipment.com Cat | D7E Track-Type Tractor | Caterpillar, www.cat.com (באנגלית) (ארכיון) ערך זה הוא קצרמר בנושא הנדסה. אתם מוזמנים לתרום לוויקיפדיה ולהרחיב אותו.
יחסי סורינאם–סין

יחסי סורינאם–סין הם היחסים הדיפלומטיים הרשמיים שבין רפובליקת סורינאם לבין הרפובליקה העממית של סין. סורינאם קלטה מספר קטן של מהגרים סינים במאה ה-19, הם הקימו מספר יישובים. על פי משרד החוץ של הרפובליקה העממית של סין, בין הרפובליקה העממית של סין לרפובליקת סורינאם יחסים לבביים עם שיתופי פעולה רבים. ביוני 2013 נפגש נשיא הרפובליקה העממית של סין שי ג'ינפינג עם נשיא סורינאם דסי בוטרסה במהלך ביקורו הדיפלומטי בטרינידד וטובגו. המפגש בין השניים כלל פגישה בילטרלית פרטית בה נפגשו ראשי המדינות ושוחחו על אפשרויות להגביר את שיתופי הפעולה בין שתי המדינות. הנשיא בוטרסה השתתף מצידו בפורום השלום העולמי השני שנערך בסין ושם נפגש עם נשיא סין שי ג'ינפינג וסגנו. בין סין לסורינאם מתקיימים גם יחסים תרבותיים, ב-2013 נערך בסורינאם פסטיבל שלם לכבוד 160 שנים ליישוב הסיני הראשון באי. נערכו מופעי התרבות הסינית בכל רחבי סורינאם והם התקבלו בחום ובסקרנות. סורינאם מיוצגת ברפובליקה העממית של סין בדרג השגרירות באמצעות שגרירות רשמית שהיא מחזיקה בבייג'ינג, בירת המדינה. סורינאם מיוצגת ברפובליקה העממית של סין בדרג הקונסולרי באמצעות קונסוליה רשמית שהיא מחזיקה בהונג קונג (מחוז אוטונומי). הקונסוליה מתפקדת גם כשגרירות בהונג קונג וגם כקונסוליה לרפובליקה העממית של סין. הרפובליקה העממית של סין מיוצגת בסורינאם בדרג השגרירות באמצעות שגרירות רשמית שהיא מחזיקה בפרמריבו, בירת המדינה. מדיה וקבצים בנושא יחסי סורינאם–סין בוויקישיתוף China and Suriname, משרד החוץ של הרפובליקה העממית של סין EMBASSY OF SURINAME IN BEIJING, CHINA CONSULATE OF SURINAME IN HONG KONG, HONG KONG EMBASSY OF CHINA IN PARAMARIBO, SURINAME
גראציה באור

גראציה ארבלה באור (בגרמנית: Gracia Arabella Baur; נולדה ב-18 בנובמבר 1982) היא זמרת גרמנייה. באור נולדה במינכן כאחת מזוג תאומות זהות. היא נקראה על שם גרייס קלי. בנעוריה למדה פיתוח קול. ב-2000 ניגשה למבחני הבד של תוכנית המציאות "Popstars" אך שכחה את המילים של השיר אותו באה לבצע. ב-2002 החלה להשתתף ב"Deutschland sucht den Superstar", הגרסה הגרמנית של אמריקן איידול שם הגיעה למקום החמישי, ב-2003 הוציאה את אלבומה השני "Intoxicated", ב-2004 הקליטה את השיר "Götter der Ewigkeit" כחלק מפסקול הסרט אחי הדב. היא נבחרה לייצג את גרמניה באירוויזיון 2005 עם השיר "Run & Hide", בתחרות היא סיימה במקום האחרון עם 4 נקודות. תגובתה למיקומה באירוויזיון הייתה "טוב, מישהו צריך לסיים אחרון". אתר האינטרנט הרשמי של גראציה באור אתר האינטרנט הרשמי של גראציה באור גראציה באור, במסד הנתונים הקולנועיים IMDb (באנגלית) גראציה באור, באתר MusicBrainz (באנגלית) גראציה באור, באתר Discogs (באנגלית)
Latina

Latina (בעברית: לטינית) הוא אלבום האולפן ה-14 של הזמרת-יוצרת המקסיקנית, טליה. האלבום יצא לאור ב-6 במאי 2016, על ידי חברת התקליטים סוני מיוזיק לטין. את האלבום הקליטה טליה בין 2015 ל-2016. האלבום הגיע למקום הראשון במצעד האלבומים הלטיניים, והראשון במצעד אלבומי הפופ הלטיניים. האלבום הופק על ידי סרג'יו ג'ורג', טליה, טומי מוטולה, ארמנדו אווילה, קורי רוני, מאוריציו רנגיפו, אנדרס טורס, ח'טיב מ. מוחמד, כריס גרייסון ויצחק דלגאדו ג'וניור. האלבום הוא בסגנון הפופ הלטיני, רגאטון, דאנס-פופ, פופ רוק, סלסה, קומביה, ואיינאטו ובולרו. בארצות הברית זכה האלבום למעמד זהב לטיני על סך מכירות של 60 אלף עותקים. על מנת לקדם את האלבום, יצאה טליה ב-23 בספטמבר 2016, לסיבוב ההופעות השישי שלה, "Latina Love Tour". סיבוב ההופעות כלל בתוכו כ-6 מופעים שהתקיימו בארצות הברית ו-3 מופעים שהתקיימו במקסיקו. בסך הכל, נכללו בסיבוב ההופעות כ-9 מופעים. מידע על האלבום Latina באתר MusicBrainz מידע על האלבום Latina באתר AllMusic האלבום באולמיוזיק האלבום במצעד האלבומים הלטיניים האלבום במצעד אלבומי הפופ הלטיניים Thalia* - Latina, Discogs (באנגלית) "Gold & Platinum - RIAA". RIAA (באנגלית אמריקאית). נבדק ב-2018-11-09. "Thalía Instagram: 12 Hot Photos From Her Latina Love Tour That Prove She's The Ultimate Diva!". Latin Times (באנגלית). 2016-09-26. נבדק ב-2018-11-09. Grupo Fórmula, www.radioformula.com.mx (באנגלית) [http://www.arenahouston.com/events/033013-thali-arenatheatre-houston-ticket/ Arena Theatre – Houston» Blog Archive  » Mar 30, 2013; Sat – Thalia], www.arenahouston.com (באנגלית) (ארכיון) Search for setlists: artist:(Thalía) date:[2016-01-01 TO 2016-12-31 | setlist.fm], www.setlist.fm Mixup Music Store, www.mixup.com.mx Barnes & Noble, Latina, Barnes & Noble (באנגלית) Thalia - Latina, www.saraiva.com.br (ארכיון)
סטיב אווטס

סטיב אווטס (באנגלית: Steve Evets; נולד ב-26 ביולי 1959) הוא שחקן ומוזיקאי אנגלי, שזכה להכרה בהופעתו בתפקיד ראשי בסרט "מחפשים את אריק" משנת 2009. אווטס נולד בסלפורד שבלנקשייר בשם סטיבן מרפי. אחרי סיום הלימודים הצטרף אווטס לצי הסוחר, אבל נזרק משם אחרי שלוש שנים. ב-1987 נפצע אווטס בקטטה בפאב והיה מחובר למכונת הנשמה. הוא נדקר דרך הכבד, הריאות והסרעפת, ונחתך בפניו ובגרונו. לצד הקריירה שלו במשחק עבד אווטס באספקת צינורות וכחשמלאי. מכיוון שהיה כבר שחקן בשם סטיבן מרפי רשום באיגוד השחקנים (Equity), הוא בחר בשם הפלינדרומי Steve Evets, "השם הראשון שעלה במוחי היה השם 'Steve' במהופך". בתחילת הקריירה שלו הופיע אווטס בתיאטרון רחוב בלהקה שהקים יחד עם שני חברים. הוא המשיך להופיע בתיאטרון ושיחק בתפקידים קטנים בסדרות טלוויזיה כגון "See No Evil: The Moors Murders", "חדר מיון", "חיים על מאדים", "The Cops", "לגדול בלי בושה" ואופרת הסבון "אמרדייל". בין עבודות הופיע אווטס בשם הבמה אדולף צ'יפ-פאן, וביצע שירה קומית פוליטית במנטצ'סטר. עוד עבד כמוזיקאי, ובאמצע שנות התשעים של המאה העשרים הוצג בפני מארק אי סמית' מלהקת The Fall, והופיע אותם כשהוא מבצע קטעי השירה שלו. כשסמית' גילה שאווטס מנגן בגיטרה בס, הוא צורף ללהקה בטורקיה אחרי שהבסיסט ג'ים ווטס פוטר. בין השנים 2000 ל-2002 ניגן אווטס עם The Fall, ואחר כך עבר לנגן עם להקה משלו בשם Dr Freak's Padded Cell. את להקתו תיאר כמנגנת "מוזיקת אלקטרונית לריקודים עם גוונים פוליטיים". ב-2008 שיחק אווטס בתפקיד הגדול הראשון שלו בדמות האלכוהוליסט בכיסא גלגלים החולה אנוש, לצדו של רוברט קרלייל בסרט "Summer". ב-2009 לוהק לתפקיד ראשי בסרטו של קן לואץ' "מחפשים את אריק". בזכות הופעתו בסרט התמודד אווטס על פרס השחקן הטוב ביותר בפסטיבל הקולנוע בקאן של שנת 2009. בין 2010 ל-2014 הופיע אווטס בתפקיד קולין, חסר בית המכור לסמים, בסדרת הטלוויזיה עטורת השבחים "כבוד הכומר". ב-2012 גילם את מורטי בסרט אימה דל תקציב של ורטיגו פילמס בשם "The Facility" בבימויו של איאן קלארק. ב-2011 כיכב בווידאו קליפ של השיר "Man with Red Eyes" של להקת Emperor Zero. אווטס הופיע בשלושה פרקים ראשונים של סדרת הטלוויזיה "In the Flesh", אבל עם מות הדמות שגילם לא חזר להופיע בעונה השנייה. ב-2015 שיחק אווטס בתפקיד ג'ים סמית' בפרק בסדרה "Death in Paradise". עוד הופיע בתפקיד ברטרנד בפרק בעונה השנייה של הסדרה "המוסקטרים". בפברואר 2016 הופיע בדרמה "Moving On" של ערוץ BBC One. מדיה וקבצים בנושא סטיב אווטס בוויקישיתוף סטיב אווטס, במסד הנתונים הקולנועיים IMDb (באנגלית) סטיב אווטס, באתר "אידיבי", מאגר הידע העברי לקולנוע ישראלי ועולמי סטיב אווטס, באתר AllMovie (באנגלית) סטיב אווטס, במסד הנתונים הקולנועיים KinoPoisk (ברוסית) חיים שדמי, ‏מדבר על אריק, באתר גלובס, 14 בדצמבר 2009 Benji Wilson, ‏Looking for Eric: Steve Evets is up there with Cantona, The Telegraph, 6 June 2009 Fitzherbert, Henry (2009) "ELECTRICIAN SPARKS A HIT FLICK FOR CANTONA", Daily Express, 14 June 2009. Retrieved 19 July 2010. Bafta awards 2010: stars ready for their close-ups, The Telegraph, 22 February 2010 O'Neill, Phelim (2008) ""First sight: Steve Evets", The Guardian, 4 July 2008. Romney, Jonathan (2009) "The 62nd Cannes Film Festival, France", The Independent, 24 May 2009. Lim, Dennis (2009) "Cannes: The Awards Outlook", New York, 22 May 2009. The Facility profile, IMDb. Retrieved 9 September 2014. Evets on YouTube. Retrieved 9 September 2014.
יחסי גרנדה–סין

יחסי גרנדה-סין הם היחסים הדיפלומטיים הרשמיים שבין גרנדה לבין הרפובליקה העממית של סין. לפני כינון היחסים הדיפלומטיים בשנת 1983, מתחה סין ביקורת על הפלישה האמריקאית לגרנדה. היחסים הדיפלומטיים הרשמיים בין הרפובליקה העממית של סין לבין גרנדה כוננו ב-1 באוקטובר 1985. ראש ממשלת גרנדה הרברט בלאייז כונן בשנת 1989 יחסים דיפלומטיים רשמיים עם טאיוואן (הרפובליקה הסינית), הרפובליקה העממית של סין מצידה נהגה במדיניות הקבועה שלה בנושא - החרמה כלכלית, פוליטית ומדינית, היחסים בין סנט ג'ורג'ס לבייג'ינג נותקו כליל. גרנדה החליטה להחזיר את הגלגל לאחור בתאריך ה-20 בינואר 2005 כאשר ניתקה את יחסיה עם הרפובליקה הסינית וכוננה מחדש יחסים עם הרפובליקה העממית של סין. בשנת 2007 במהלך חניכת אצטדיון במימון סיני שהתרחשה בגרנדה קרתה תקרית דיפלומטית מצערת בין שתי המדינות, השמעת המנון גרנדה עברה בשלום, אך כשהגיע תורו של המנון הרפובליקה העממית של סין, הושמע בטעות המנון טאיוואן, "שלושת העקרונות של העם" במקום מארש המתנדבים, הדבר קרה במעמד השגריר. חברי המשלחת הסינית היו המומים, מובכים ונכנסו להלם, גרנדה התנצלה. בחודש ינואר 2013 קיבלה גרנדה מהרפובליקה העממית של סין מתנה בשווי 1.5 מיליון דולר אמריקאי שכללה ציוד חקלאי. סין הצהירה כי מטרת המתנה היא עזרה, ולו קטנה ביותר בהעלאת התמ"ג של גרנדה. גרנדה מיוצגת ברפובליקה העממית של סין בדרג השגרירות באמצעות שגרירות רשמית שהיא מחזיקה בבייג'ינג, בירת המדינה. גרנדה מיוצגת ברפובליקה העממית של סין בדרג הקונסולרי באמצעות קונסוליה רשמית שהיא מחזיקה בהונג קונג (מחוז אוטונומי). הקונסוליה מתפקדת גם כשגרירות בהונג קונג וגם כקונסוליה לרפובליקה העממית של סין. הרפובליקה העממית של סין מיוצגת בגרנדה בדרג השגרירות באמצעות שגרירות רשמית שהיא מחזיקה בסנט ג'ורג'ס, בירת המדינה. Grenada, אתר משרד החוץ של הרפובליקה העממית של סין 華援建體館 揭幕擺烏龍 島國奏錯《三民主義》歌p Grenada gets 1.5m in Agricultural Equipment form PRC, אתר ממשלת גרנדה, 29 בינואר 2013 EMBASSY OF GRENADA IN BEIJING, CHINA CONSULATE OF GRENADA IN HONG KONG, HONG KONG EMBASSY OF CHINA IN ST. GEORGE'S, GRENADA
בית הקברות היהודי באילוק

בית הקברות היהודי באילוק (בקרואטית: Jevrejsko groblje u Ilok) הוא בית קברות יהודי השוכן בפאתי העיירה אילוק אשר במזרח קרואטיה. בית העלמין הוקם לכל המאוחר ב-1855 ופעל עד 1941. ערכים מורחבים – הקהילה היהודית באילוק קהילה יהודית אורתודוקסית נוסדה באילוק במחצית המאה ה-19. בהמשך תועדו בה שני קהלים נבדלים. בעיירה התגוררה משפחתו של מנחם אהרנפלד, נכדו של החת"ם סופר, וכן משפחת שטרן אשר בנה הרב יוסף נפתלי שטרן שעלה בהמשך לישראל, כיהן כחבר מועצת גדולי התורה וראש ישיבת פרשבורג בירושלים. בית העלמין נוסד לכל המאוחר ב-1855. המצבה הקדומה ביותר היא של מינדל ברסלאוור משנה זו. בין הקבורים בבית העלמין רב העיר פנחס שטיינר, שנפטר בשנת 1912. קיים תיעוד ל-223 קבורות שבוצעו בבית העלמין, אך נכון ל-2018 אותרו 144 מצבות שהכיתוב עליהן הוא ביידיש ובעברית. לפי קווי המתאר של השטח קיימים ככל הנראה קברים רבים נוספים שטרם נחשפו, ואשר מצבותיהם נלקחו לשימוש משני. הקהילה היהודית באילוק אשר מנתה ערב מלחמת העולם השנייה 310 נפשות, חרבה בשואה ולא חודשה. ב-1947 הוקם בשטח בית העלמין גלעד לזכר בני הקהילה. מדיה וקבצים בנושא בית הקברות היהודי באילוק בוויקישיתוף בית הקברות היהודי באילוק, באתר jewish cemetery project (באנגלית). הקהילה היהודית באילוק, בתוך: צבי לוקר (עורך), פנקס הקהילות - יוגוסלאוויה, הוצאת יד ושם, ירושלים, 1988, עמוד 33. Radovan Sremac, Jewish Families in Rabbinate of Ilok. Ilok: Ilok Town Museum, 2018.
יחסי הרפובליקה הדומיניקנית – סין

יחסי הרפובליקה הדומיניקנית–סין הם היחסים הדיפלומטיים הרשמיים שבין הרפובליקה הדומיניקנית לבין הרפובליקה העממית של סין. היחסים בין הרפובליקה הדומיניקנית לבין סין החלו בשנת 1932. לאחר מלחמת האזרחים הסינית ב-1949 התמקדה הרפובליקה הדומיניקנית ביחסיה עם טאיוואן בטענה שהיא סין האמיתית. לאחר שניתקה את יחסיה עם טאיוואן ב-30 באפריל 2018 כוננה הרפובליקה הדומיניקנית יחסים עם הרפובליקה העממית של סין. בשנת 1932 ביקר השגריר הסיני לקובה, בסנטו דומינגו, ושתי המדינות החלו לנסח אמנה בין שתיהן. שתי המדינות חתמו על האמנה ב-11 במאי 1940. הרפובליקה הסינית והרפובליקה הדומיניקנית כוננו את יחסיהן ב-9 באפריל 1941. בתאריך ה-13 ביולי 1943 הממשלה הלאומית של הרפובליקה הסינית כוננה משימה דיפלומטית בסנטו דומינגו, בירת הרפובליקה הדומיניקנית. השגריר של הרפובליקה הסינית לקובה שימש גם כשגריר הסיני לרפובליקה הדומיניקנית. בחודש אוקטובר 1946 כוננה והקימה הרפובליקה הדומיניקנית משימה דיפלומטית בנאנג'ינג, בירת הרפובליקה הסינית. כאשר הממשלה הלאומית הובסה במלחמת האזרחים הסינית הועברה הנציגות לטאיפיי, טאיוואן, הנציגות מוקמה מחדש ב-8 במרץ 1953. גם לאחר החלטה 2758 של העצרת הכללית של האו"ם ב-1971 הקובעת כי: "הרפובליקה העממית של סין היא הממשלה הסינית היחידה הלגיטימית ונציגי ממשלת הרפובליקה העממית של סין הם הנציגים החוקיים הבלעדיים של סין באומות המאוחדות", המשיכה הרפובליקה הדומיניקנית ביחסיה התקינים עם ממשלת סין הלאומית היושבת בטאיוואן. ב-1 במאי 2018 הרפובליקה העממית של סין היושבת בסין היבשתית מאז 1949 והרפובליקה הדומיניקנית כוננו יחסים דיפלומטיים רשמיים, יום לאחר שנותקו יחסיה של הרפובליקה הדומיניקנית עם טאיוואן. מצד טאיוואן נשמעו טענות על "קניית" בעלת בריתה בעד 3 מיליארד דולר אמריקאי. היחסים כוננו במעמד שר החוץ הסיני וואנג יי, ושר החוץ הדומיניקני מיגל ורגאס מאלדונאדו. טקס החתימה על היחסים התקיים בבייג'ינג בירת סין. הרפובליקה העממית של סין מיוצגת ברפובליקה הדומיניקנית באמצעות שגרירות רשמית שהיא מחזיקה בסנטו דומינגו, בירת המדינה. הרפובליקה הדומיניקנית מיוצגת ברפובליקה העממית של סין בדרג השגרירות באמצעות שגרירות רשמית שהיא מחזיקה בבייג'ינג, בירת המדינה. Dominican Republic Establishes Relations With China, Severs Ties With Taiwan, ספוטניק ניוז, 1 במאי 2018 ג'ס מקי יו ובן בלאנשרד Taiwan says China dangled $3 billion to grab ally Dominican Republic, רויטרס, 1 במאי 2018 Dominican Republic Establishes Relations With China, Severs Ties With Taiwan, לייטסט ריל טיים ניוז, 1 במאי 2018 http://www.ecns.cn/2018/05-01/300989.shtml China, Dominican Republic establish diplomatic relations, אקנס.סן, 1 במאי 2018 זו ג'ין, China, Dominican Republic establish diplomatic relations, צ'יינה דיילי, 1 במאי 2018 Chinese Embassy in Dominican Republic EMBASSY OF CHINA IN SANTO DOMINGO, DOMINICAN REPUBLIC EMBASSY OF THE DOMINICAN REPUBLIC IN BEIJING, CHINA